CELEX: 62016CN0518
Language: sl
Date: 2016-10-04 00:00:00
Title: Zadeva C-518/16: Predlog za sprejetje predhodne odločbe, ki ga je vložilo Sofiyski gradski sad (Bolgarija) 4. oktobra 2016 – ZPT AD/Narodno sabranie na Republika Bulgaria, Varhoven administrativen sad, Natsionalna agentsia za prihodite

12.12.2016   
            
            
               SL
            
            
               Uradni list Evropske unije
            
            
               C 462/12
            
         Predlog za sprejetje predhodne odločbe, ki ga je vložilo Sofiyski gradski sad (Bolgarija) 4. oktobra 2016 – ZPT AD/Narodno sabranie na Republika Bulgaria, Varhoven administrativen sad, Natsionalna agentsia za prihodite
   (Zadeva C-518/16)
   (2016/C 462/14)
   Jezik postopka: bolgarščina
   
      Predložitveno sodišče
   
   Sofiyski gradski sad
   
      Stranke v postopku v glavni stvari
   
   
      Tožeča stranka: ZPT AD
   
      Tožene stranke: Narodno sabranie na Republika Bulgaria, Varhoven administrativen sad, Natsionalna agentsia za prihodite
   
      Vprašanja za predhodno odločanje
   
   
               1.
            
            
               Ali določbe prava Unije za izvajanje, na primer določbe Uredbe št. 1998/2006 (1), učinkujejo in veljajo neposredno, in če ja, ali je s tema načeloma v nasprotju določba nacionalnega zakonodajalca, s katero se področje uporabe določbe Unije zoži ali omeji?
            
         
               2.
            
            
               Ali je državna pomoč v obliki davčne olajšave združljiva s konkurenco na notranjem trgu, če se pomoč investira v premoženje, ki se uporabi za proizvodnjo proizvodov, ki se deloma izvozijo v tretje države ali države članice?
            
         
               3.
            
            
               Ali je proizvodnja izvoznih proizvodov z uporabo premoženja, ki je bilo nabavljeno s sredstvi iz državne pomoči, dejavnost, ki je v smislu člena 1(d) Uredbe št. 1998/2006 neposredno povezana z izvoženimi količinami? Če je odgovor nikalen, ali lahko države članice v nacionalnem pravu določijo dodatne omejitve za izvoznike proizvodov, ki so bili proizvedeni s premoženjem, ki izhaja iz investicije davčne olajšave? Če je odgovor pritrdilen, kakšno je razmerje med to določbo in členom 35 PDEU o prepovedi količinskih omejitev pri izvozu in vseh ukrepov z enakim učinkom med državami članicami ter ali gre za diskriminacijo in kršitev prostega pretoka blaga?
            
         
               4.
            
            
               Ali je v skladu s členom 1 Uredbe št. 1998/2006 dopustno, da se pravni osebi ne prizna pravice do finančne pomoči de minimis, ki izhaja iz prava Unije, preden se je iztekel rok štirih let, določen v nacionalnem [zakonu], v katerem je treba izvesti investicijo, le zato, ker je zadevna oseba v tem obdobju sredstva investirala tudi v druge, samostojne in ločene strukture svojega podjetja, ki izvažajo?
            
         
      (1)  Uredba Komisije (ES) št. 1998/2006 z dne 15. decembra 2006 o uporabi členov 87 in 88 Pogodbe pri pomoči de minimis (UL 2006, L 379, str. 5).